title: Decizia Consiliului din 1 decembrie 2000 de punere în aplicare a acquis-ului Schengen în Danemarca, Finlanda și Suedia, precum și în Islanda și Norvegia

text:
Anunţ juridic important

|

32000D0777

Official Journal L 309 , 09/12/2000 P. 0024 - 0028 Ediţie specială în limba cehă Chapter 19 Volume 04 P. 22  - 25 Ediţie specială în limba estonă Chapter 19 Volume 04 P. 22  - 25 Ediţie specială în limba maghiară Chapter 19 Volume 04 P. 22  - 25 Ediţie specială în limba lituaniană Chapter 19 Volume 04 P. 22  - 25 Ediţie specială în limba letonă Chapter 19 Volume 04 P. 22  - 25 Ediţie specială în limba malteză Chapter 19 Volume 04 P. 22  - 25 Ediţie specială în limba polonă Chapter 19 Volume 04 P. 22  - 25 Ediţie specială în limba slovacă Chapter 19 Volume 04 P. 22  - 25 Ediţie specială în limba slovenă Chapter 19 Volume 04 P. 22  - 25

		20001201Decizia Consiliuluidin 1 decembrie 2000de punere în aplicare a acquis-ului Schengen în Danemarca, Finlanda și Suedia, precum și în Islanda și Norvegia(2000/777/CE)CONSILIUL UNIUNII EUROPENEavând în vedere Protocolul anexat la Tratatul privind Uniunea Europeană și la Tratatul de instituire a Comunității Europene, de integrare a acquis-ului Schengen în cadrul Uniunii Europene, în special articolul 2 alineatul (2),având în vedere acordul încheiat de Consiliul Uniunii Europene, Republica Islanda și Regatul Norvegiei privind asocierea acestora din urmă la implementarea, aplicarea și dezvoltarea acquis-ului Schengen [1] (denumit în continuare "Acordul din 18 mai 1999"), semnat la 18 mai 1999 și intrat în vigoare la 26 iunie 2000, în special articolul 15 alineatul (4),întrucât:(1) Actul final al Convenției de punere în aplicare a Acordului Schengen, semnat la 19 iunie 1990, precum și Actul Final al Acordurilor de aderare a Regatului Danemarcei, Republicii Finlanda și Regatului Suediei la convenția menționată, semnate la 19 decembrie 1996 conțin la punctul 1 o declarație comună privind intrarea în vigoare a instrumentelor în cauză.(2) Trebuie stabilită data la care acquis-ul Schengen se aplică Danemarcei, Finlandei și Suediei, precum și Islandei și Norvegiei (denumite în continuare "statele nordice").(3) Pentru a fi compatibilă cu Uniunea Nordică a Pașapoartelor, această dată ar trebui să se aplice tuturor statelor nordice.(4) Pentru pregătirea prezentei decizii au fost parcurse următoarele etape. În prima etapă, un chestionar complet a fost transmis statelor nordice, iar răspunsurile lor la acesta au fost înregistrate. Apoi, au fost efectuate vizite de verificare și evaluare în toate statele nordice, în conformitate cu procedurile aplicabile în cadrul Consiliului în domeniul cooperării organelor de poliție și protecției datelor. La 29 mai 2000, Consiliul a conchis că au fost satisfăcute toate condițiile în aceste domenii. În ceea ce privește aplicarea acquis-ului Schengen în domeniul vizelor și cooperării consulare, vizitele au demonstrat că, exceptând câteva aspecte pe care statele nordice se angajează să le rezolve, cerințele pe plan legislativ și cele referitoare la personal și pregătirea acestuia, la infrastructură și la resursele materiale au fost îndeplinite.(5) Cu toate acestea, în ceea ce privește Sistemul de Informații Schengen (SIS), ale cărui lucrări de extindere în cadrul proiectului SIS 1 + ar trebui să se finalizeze cu testări care să demonstreze capacitatea sa de funcționare în 18 țări, ar trebui efectuate vizite pentru evaluarea funcționării acestuia, înainte de eliminarea controalelor la viitoarele frontiere interne.(6) Au fost efectuate vizite de evaluare în contextul controalelor și supravegherii la frontierele externe. Acestea au permis stabilirea unui bilanț pozitiv al progreselor înregistrate. Cu toate acestea, persistă încă unele neajunsuri. Prin urmare, este necesar să se efectueze noi vizite de evaluare.(7) Statele nordice au înaintat Consiliului o listă a autorităților lor competente menționate la articolul 101 alineatul (4) și articolul 108 alineatul (1) din Convenția de punere în aplicare a Acordului Schengen, semnată la 19 iunie 1990. Statele nordice au îndeplinit obligațiile prevăzute la articolul 114 din această convenție de aplicare.(8) Pentru a verifica funcționarea corectă a SIS în statele nordice, secțiunea națională a Sistemului de Informații Schengen (N.SIS) a statelor nordice ar trebui să devină pe deplin operațională (adică utilizatorii finali ar trebui să poată accesa datele reale în toate cele 15 țări) începând cu 1 ianuarie 2001, înainte de eliminarea controalelor la frontierele interne.(9) În conformitate cu articolul 7 din acordul din 18 mai 1999, Consiliul trebuie să vegheze la încheierea în timp util a unui acord privind criteriile și mecanismele de stabilire a statului care răspunde de analiza unei cereri de azil depuse în oricare din statele membre sau în Islanda sau Norvegia.(10) Cu excepția cazului în care Consiliul constată, la încheierea vizitelor de evaluare efectuate după 1 ianuarie 2001, că SIS nu funcționează corect într-unul sau mai multe state nordice, sau că porturile și aeroporturile din aceste țări nu satisfac toate condițiile necesare, întregul acquis Schengen trebuie pus în aplicare pentru aceste state începând cu 25 martie 2001.(11) Procedura menționată la articolul 15 alineatul (4) din Acordul din 18 mai 1999 a fost respectată,DECIDE:Articolul 1Începând cu 25 martie 2001 și sub rezerva articolului 3 alineatul (2):(a) toate dispozițiile acquis-ului Schengen menționate la anexele A, B, C și D la Decizia 1999/436/CE a Consiliului din 20 mai 1999 de stabilire, în conformitate cu dispozițiile relevante ale Tratatului de instituire a Comunității Europene și ale Tratatului privind Uniunea Europeană, a bazei juridice pentru fiecare din dispozițiile sau deciziile care constituie acquis-ul Schengen [2], precum și orice act adoptat de Consiliu în vederea stabilirii unui instrument care a intrat în vigoare și care constituie o dezvoltare a uneia sau mai multora din aceste dispoziții se aplică în Danemarca, Finlanda și Suedia, în relațiile dintre aceste state și în relațiile lor cu Belgia, Germania, Grecia, Spania, Franța, Italia, Luxemburg, Țările de Jos, Austria și Portugalia;(b) toate dispozițiile menționate la anexele A și B la acordul din 18 mai 1999, încheiat de Consiliul Uniunii Europene, Republica Islanda și Regatul Norvegiei, privind asocierea acestora din urmă la implementarea, aplicarea și dezvoltarea acquis-ului Schengen, precum și orice act adoptat de Consiliu în vederea stabilirii unui instrument care a intrat în vigoare și care constituie o dezvoltare a uneia sau mai multora din aceste dispoziții, se aplică în Islanda și Norvegia, în relațiile dintre aceste două state și în relațiile lor cu Belgia, Danemarca, Germania, Grecia, Spania, Franța, Italia, Luxemburg, Țările de Jos, Austria, Portugalia, Finlanda și Suedia.Articolul 2(1) Dispozițiile acquis-ului Schengen privind SIS se aplică, în conformitate cu procedura menționate la articolul 1, începând cu 1 ianuarie 2001. În acest sens, SIS va fi încărcat cu date reale de către statele nordice care, asemenea statelor membre în care acquis-ul Schengen a fost deja pus în aplicare, vor putea folosi astfel de date, sub rezerva dispozițiilor de la alineatul (3). Această punere în aplicare nu împiedică cooperarea în cadrul Uniunii Nordice a Pașapoartelor.(2) Dispozițiile menționate la alineatul (1) sunt prezentate în anexă.(3) Până la data menționată la articolul 1, statele nordice:(a) nu sunt obligate să refuze intrarea pe teritoriul lor sau să expulzeze resortisanți ai unor state terțe pe numele cărora un alt stat membru a făcut o semnalare în SIS pentru a li se refuza intrarea și care provin direct dintr-un stat membru pentru care dispozițiile acquis-ului Schengen au fost deja puse în aplicare;(b) pot primi pe teritoriul lor resortisanți ai unor state terțe pe numele cărora un alt stat membru a făcut o semnalare în SIS pentru a li se refuza intrarea, dacă un stat nordic decide să acorde acestor resortisanți vize sau alte permise de ședere;(c) se abțin de la introducerea datelor menționate la articolul 96 din convenția de punere în aplicare a Acordului Schengen.Articolul 3(1) În cursul lunilor ianuarie și februarie 2001, se vor efectua vizite de evaluare în toate statele nordice în conformitate cu procedurile aplicabile în acest scop în cadrul Consiliului, pentru a verifica funcționarea și aplicarea corectă a SIS în aceste state.În aceeași perioadă, se vor efectua vizite suplimentare de evaluare în porturile daneze și norvegiene și în aeroporturile tuturor statelor nordice pentru a stabili dacă aceste porturi și aeroporturi îndeplinesc condițiile necesare.Rapoartele privind aceste vizite vor fi prezentate Consiliului până la 1 martie 2001.(2) Pe baza acestor rapoarte, Consiliul, hotărând cu majoritatea calificată a membrilor săi ce reprezintă guvernele statelor membre menționate la articolul 1 din Protocolul de integrare a acquis-ului Schengen în cadrul Uniunii Europene, și cu votul a cel puțin 10 din acești membri, poate decide să prelungească termenul menționat la articolul 1. În acest caz, un nou termen va fi stabilit de către Consiliu, care hotărăște cu unanimitatea membrilor săi, reprezentanți ai guvernelor statelor membre menționate la articolul 1 din protocolul menționat.Articolul 4Prezenta decizie intră în vigoare la data publicării sale.Adoptată la Bruxelles, 1 decembrie 2000.Pentru ConsiliuPreședinteleC. Paul[1] JO L 176, 10.7.1999, p. 36.[2] JO L 176, 10.7.1999, p. 17.--------------------------------------------------20001201ANEXĂDispozițiile menționate la articolul 2 sunt următoarele:- Articolele 62, 64, 65 și 92-119 din Convenția de punere în aplicare a Acordului Schengen din 1985, completată de Acordurile de aderare a Italiei, Spaniei, Portugaliei, Greciei, Austriei, Danemarcei, Finlandei și Suediei,- Decizia Comitetului executiv din 14 decembrie 1993 referitoare la Regulamentul Financiar privind costurile de instalare și de exploatare a Sistemului de Informații Schengen (C.SIS) [SCH/Com-ex(93) 16];- Decizia Comitetului executiv din 25 aprilie 1997 privind adjudecarea contractului pentru studiul preliminar SIS II [SCH/Com-ex(97) 2 rev. 2];- Decizia Comitetului executiv din 7 octombrie 1997 privind contribuțiile Norvegiei și Islandei la costurile de instalare și de exploatare a C.SIS [SCH/Com-ex(97) 18];- Decizia Comitetului executiv din 7 octombrie 1997 privind dezvoltarea SIS [SCH/Com-ex(97) 24];- Decizia Comitetului executiv din 15 decembrie 1997 de modificare a Regulamentului Financiar privind C.SIS [SCH/Com-ex(97) 35];- Decizia Comitetului executiv din 21 aprilie 1998 privind C.SIS cu 15/18 conexiuni [SCH/Com-ex(98) 11];- Decizia Comitetului executiv din 28 aprilie 1999 privind bugetul pentru "Helpdesk" pe anul 1999 [SCH/Com-ex(99) 3];- Decizia Comitetului executiv din 28 aprilie 1999 privind costurile de instalare a C.SIS [SCH/Com-ex(99) 4];- Decizia Comitetului executiv din 28 aprilie 1999 privind adoptarea Manualului SIRENE [SCH/Com-ex(99) 5];- Declarația Comitetului executiv din 18 aprilie 1996 de definire a noțiunii de străin [SCH/Com-ex(96) decl. 5];- Declarația Comitetului executiv din 28 aprilie 1999 privind structura SIS [SCH/Com-ex(99) decl. 2 rev];precum și:- Decizia Comitetului executiv din 23 iunie 1998 privind natura confidențială a anumitor documente [SCH/Com-ex(98) 17], în măsura în care asemenea documente privesc dispozițiile menționate mai sus;- Decizia Comitetului executiv din 23 iunie 1998 privind o clauză "balai" de acoperire a întregului acquis Schengen tehnic [SCH/Com-ex(98) 29 rev];- Declarația Comitetului executiv din 9 februarie 1998 privind răpirea minorilor [SCH/Com-ex(97) decl. 13 rev 2];- Decizia 1999/323/CE a Consiliului din 3 mai 1999 de stabilire a unui Regulament Fianciar de reglementare a aspectelor bugetare ale gestionării, de către secretarul general al Consiliului, a contractelor încheiate în numele acestuia, în numele anumitor state membre, privind instalarea și funcționarea serverului "Helpdesk" al unității de gestionare și a rețelei Sirene faza a II-a;- Decizia 2000/265/CE a Consiliului din 27 martie 2000 de stabilire a unui Regulament Financiar de reglementare a aspectelor bugetare ale gestionării, de către secretarul general adjunct al Consiliului, a contractelor încheiate în numele acestuia, în numele anumitor state membre, privind instalarea și funcționarea infrastructurii de comunicare în contextul Schengen, denumită "Sisnet", astfel cum a fost modificată prin Decizia 2000/664/CE a Consiliului din 23 octombrie 2000.--------------------------------------------------


title: Decizia Comisiei din 21 iunie 2005 de instituire a unui grup de lucru în rețea pentru schimbul și coordonarea de informații privind coexistența culturilor modificate genetic, convenționale și biologice

text:
               13/Volumul 49

               RO

               Jurnalul Ofícial al Uniunii Europene

               69

         32005D0463

               L 164/50

               JURNALUL OFÍCIAL AL UNIUNII EUROPENE

      DECIZIA COMISIEI

   din 21 iunie 2005
   de instituire a unui grup de lucru în rețea pentru schimbul și coordonarea de informații privind coexistența culturilor modificate genetic, convenționale și biologice
   (2005/463/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În Recomandarea 2003/556/CE din 23 iulie 2003 privind orientările pentru elaborarea de strategii naționale și cele mai bune practici în scopul asigurării coexistenței culturilor modificate genetic cu agricultura convențională și biologică (1), Comisia s-a exprimat în favoarea unei abordări care să confere statelor membre libertatea de a elabora și de a pune în aplicare măsuri de gestionare a coexistenței. În acest sens, Comisia și-a anunțat intenția de a facilita schimbul de informații privind proiectele de cercetare în curs și cele planificate, la nivel național și comunitar.

               (2)

               În temeiul articolului 26a din Directiva 2001/18/CE a Parlamentului European și a Consiliului din 12 martie 2001 privind emisia deliberată în mediu a organismelor modificate genetic și de abrogare a Directivei 90/220/CEE a Consiliului (2), Comisia trebuie să culeagă și să coordoneze informații pe baza studiilor la nivel comunitar și național și să observe evoluțiile din statele membre legate de coexistență.

               (3)

               Pentru îndeplinirea acestor sarcini, Comisia trebuie să creeze un forum pentru schimbul de informații între statele membre privind rezultatele studiilor științifice, precum și cele mai bune practici elaborate în cadrul strategiilor naționale privind coexistența. Comisia trebuie să dispună de posibilitatea de a organiza ședințe ale grupului de lucru, deschise participării experților naționali și altor experți, dacă este necesar.

               (4)

               Prin urmare, este necesară instituirea unui grup de lucru în rețea, care să sprijine Comisia în domeniul coexistenței (abreviat COEX-NET),

         DECIDE:
   Articolul 1
   Se instituie pe lângă Comisie un grup de lucru în rețea destinat schimbului și coordonării informațiilor privind studiile științifice și celor mai bune practici în domeniul coexistenței diverselor tipuri de culturi modificate genetic, convenționale și biologice, denumit în continuare „grupul”.
   Articolul 2
   (1)   Grupul este format din experți naționali numiți de statele membre și este prezidat de un reprezentant al Comisiei.
   (2)   Reprezentantul Comisiei poate invita alți experți să participe la ședințele și activitatea grupului.
   (3)   Comisia oferă asistență de secretariat pentru ședințele și activitatea grupului.
   (4)   Grupul se întrunește la sediul Comisiei, în conformitate cu dispozițiile și calendarul stabilite de Comisie.
   Articolul 3
   (1)   Cheltuielile contractate de experții participanți la ședințe în temeiul articolului 2 sunt rambursate de Comisie în conformitate cu reglementările privind rambursarea cheltuielilor de călătorie, a diurnelor și a altor cheltuieli, potrivit cu dispozițiile de la alineatele (2) și (3).
   (2)   Experții numiți de statele membre primesc rambursare pentru cheltuielile de călătorie, iar experții invitați de Comisie primesc rambursare pentru cheltuielile de călătorie și diurne.
   (3)   În cazul experților numiți de statele membre, rambursarea cheltuielilor se limitează la un singur participant pentru fiecare stat membru.
   (4)   Experții nu primesc nici o remunerație pentru serviciile prestate.
   Articolul 4
   Experții participanți la activitățile grupului sunt independenți de mediul industrial, comercial și de afaceri sau față de alte conflicte de interese.
   Articolul 5
   Fără a aduce atingere dispozițiilor articolului 287 din tratat, experții sunt obligați să nu divulge informațiile care le sunt aduse la cunoștință ca urmare a activității grupului, în cazul în care reprezentantul Comisiei îi informează că materialul are un caracter confidențial.
   Articolul 6
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 21 iunie 2005.

            Pentru Comisie

         Mariann FISCHER BOEL

            Membru al Comisiei

      (1)  JO L 189, 29.7.2003, p. 36.

      (2)  JO L 106, 17.4.2001, p. 1, regulament astfel cum a fost modificat ultima dată prin Regulamentul (CE) nr. 1830/2003 (JO L 268, 18.10.2003, p. 24).


title: Decizia Consiliului din 16 martie 1992 de constituire a Comitetului consultativ unic Eurotecnet și Force și de modificare a Deciziilor 89/657/CEE și 90/267/CEE

text:
               05/Volumul 02

               RO

               Jurnalul Ofícial al Uniunii Europene

               190

         31992D0170

               L 075/51

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 16 martie 1992
   de constituire a Comitetului consultativ unic Eurotecnet și Force și de modificare a Deciziilor 89/657/CEE și 90/267/CEE
   (92/170/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 128 al acestuia,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât, în interesul unei mai mari eficacități a acțiunii comunitare în domeniul formării profesionale, este necesară regruparea într-un singur comitet consultativ a activităților desfășurate în prezent de comitetele consultative Eurotecnet și Force, prevăzute la articolul 10 din deciziile 89/657/CEE (4) și 90/267/CEE (5), astfel cum a anunțat Comisia în memorandumul său privind raționalizarea și coordonarea programelor de formare profesională la nivel comunitar;
   întrucât este necesară modificarea, în consecință, a articolelor 10 din deciziile nr. 89/657/CEE și 90/267/CEE,
   ADOPTĂ PREZENTA DECIZIE:
   Articolul 1
   (1)   Pentru aplicarea programelor Eurotecnet și Force, Comisia este sprijinită de un Comitet consultativ format din doi reprezentanți din fiecare stat membru și prezidat de reprezentantul Comisiei.
   Membrii Comitetului pot fi asistați de experți sau de consilieri.
   Doisprezece reprezentanți ai partenerilor sociali, numiți de Comisie pe baza propunerilor organizațiilor reprezentând partenerii sociali la nivel comunitar, participă la lucrările Comitetului în calitate de observatori.
   (2)   Reprezentantul Comisiei prezintă Comitetului un proiect care prevede:

               (a)

               orientările generale care stau la baza programelor Eurotecnet și Force;

               (b)

               orientările generale privind susținerea financiară furnizată de Comunitate (sume totale, durată și beneficiari);

               (c)

               problemele care au legătură cu echilibrul general al programelor Eurotecnet și Force, inclusiv repartizarea între diferitele acțiuni și complementaritatea cu celelalte programe și inițiative comunitare în domeniul formării profesionale;

               (d)

               problemele care au legătură cu evaluarea programelor și cu difuzarea rezultatelor lor, în vederea prezentării rapoartelor prevăzute la articolele 11 din deciziile 89/657/CEE și 90/267/CEE.

         (3)   Comitetul își dă avizul cu privire la acest proiect în termenul pe care președintele îl poate stabili în funcție de urgența chestiunii în cauză, recurgând, după caz, la votare.
   (4)   Avizul este consemnat în procesul verbal; în afară de aceasta, fiecare stat membru are dreptul să solicite ca poziția sa să fie consemnată în procesul verbal.
   (5)   Comisia ține seama în cea mai mare măsură de avizul emis de Comitet. Aceasta informează Comitetul despre modul în care avizul este luat în considerare.
   Articolul 2
   Articolul 10 din Decizia 89/657/CEE se înlocuiește cu următorul text:

      „Articolul 10
      Comitetul
      În vederea punerii în aplicare a prezentei decizii, Comisia este sprijinită de Comitetul consultativ constituit în temeiul articolului 1 din Decizia 92/170/CEE (6).

   Articolul 3
   Articolul 10 din Decizia 90/267/CEE se înlocuiește cu următorul text:

      „Articolul 10
      Comitetul
      În vederea punerii în aplicare a prezentei decizii, Comisia este sprijinită de Comitetul consultativ constituit în temeiul articolului 1 din Decizia 92/170/CEE (7).

   Articolul 4
   Prezenta decizie intră în vigoare la 1 iulie 1992.

      Adoptată la Bruxelles, 16 martie 1992.

            Pentru Consiliu

            Președintele

         Jorge BRAGA DE MACEDO

      (1)  JO C 24, 31.1.1991, p. 6.

      (2)  JO C 240, 12.7.1991, p. 240.

      (3)  JO C 120, 20.3.1991, p. 23.

      (4)  JO L 393, 30.12.1989, p. 29.

      (5)  JO L 156, 21.6.1990, p. 1.

      (6)  JO L 75, 21.3.1992, p. 51.”

      (7)  JO L 75, 21.3.1992, p. 51.”


title: Decizia (UE) 2016/1485 a Parlamentului European din 28 aprilie 2016 privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/165

         DECIZIA (UE) 2016/1485 A PARLAMENTULUI EUROPEAN
   din 28 aprilie 2016
   privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2014
   PARLAMENTUL EUROPEAN,

               —

               având în vedere situațiile financiare și conturile de venituri și cheltuieli pentru cel de optulea, al nouălea, al zecelea și al unsprezecelea Fond european de dezvoltare aferente exercițiului financiar 2014 [COM(2015) 379 – C8-0248/2015],

               —

               având în vedere informațiile financiare cu privire la Fondul european de dezvoltare [COM(2015) 295],

               —

               având în vedere Raportul anual al Curții de Conturi referitor la activitățile finanțate de al optulea, al nouălea, al zecelea și al unsprezecelea Fond european de dezvoltare în cadrul exercițiului financiar 2014, însoțit de răspunsurile Comisiei (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandările Consiliului din 12 februarie 2016 referitoare la descărcarea de gestiune a Comisiei pentru execuția operațiunilor Fondului european de dezvoltare aferente exercițiului financiar 2014 (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 – C8-0039/2016),

               —

               având în vedere raportul Comisiei privind acțiunile întreprinse în urma descărcării de gestiune pentru exercițiul 2013 [COM(2015) 505) și documentele de lucru ale serviciilor Comisiei care îl însoțesc (SWD(2015) 194 și SWD(2015) 195],

               —

               având în vedere Acordul de parteneriat dintre membrii grupului statelor din Africa, Caraibe și Pacific (ACP), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (3), astfel cum a fost modificat la Ouagadougou (Burkina Faso) la 22 iunie 2010 (4),

               —

               având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (5),

               —

               având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de-al doilea Protocol financiar la cea de-a patra Convenție ACP-CE (6),

               —

               având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibelor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (7),

               —

               având în vedere articolul 11 din Acordul intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (8),

               —

               având în vedere articolul 11 din Acordul intern din 24 iunie 2013 și din 26 iunie 2013 dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (9),

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de-a patra Convenții ACP-CE (10),

               —

               având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (11),

               —

               având în vedere articolul 50 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare (12),

               —

               având în vedere articolul 48 din Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (13),

               —

               având în vedere articolul 93, articolul 94 a treia liniuță și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru dezvoltare (A8-0137/2016),

               1.

               ia act de conturile anuale finale ale celui de al optulea, al nouălea, al zecelea și al unsprezecelea Fond european de dezvoltare, care sunt prezentate în tabelul 2 din raportul anual al Curții de Conturi;

               2.

               aprobă închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2014;

               3.

               încredințează președintelui sarcina de a transmite prezenta decizie Consiliului, Comisiei, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (serie L).

            Președintele

         Martin SCHULZ

            Secretarul general

         Klaus WELLE

      (1)  JO C 373, 10.11.2015, p. 289.

      (2)  JO C 379, 13.11.2015, p. 124.

      (3)  JO L 317, 15.12.2000, p. 3.

      (4)  JO L 287, 4.11.2010, p. 3.

      (5)  JO L 344, 19.12.2013, p. 1.

      (6)  JO L 156, 29.5.1998, p. 108.

      (7)  JO L 317, 15.12.2000, p. 355.

      (8)  JO L 247, 9.9.2006, p. 32.

      (9)  JO L 210, 6.8.2013, p. 1.

      (10)  JO L 191, 7.7.1998, p. 53.

      (11)  JO L 83, 1.4.2003, p. 1.

      (12)  JO L 78, 19.3.2008, p. 1.

      (13)  JO L 58, 3.3.2015, p. 17.


title: Decizia Consiliului din 27 septembrie 2010 privind numirea și înlocuirea membrilor Consiliului de administrație al Centrului European pentru Dezvoltarea Formării Profesionale

text:
               2.10.2010

               RO

               Jurnalul Oficial al Uniunii Europene

               C 268/1

         DECIZIA CONSILIULUI
   din 27 septembrie 2010
   privind numirea și înlocuirea membrilor Consiliului de administrație al Centrului European pentru Dezvoltarea Formării Profesionale
   2010/C 268/01
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de guvernul maltez,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul Consiliului de administrație al Centrului, din categoria reprezentanților guvernelor, a devenit vacant ca urmare a demisiei dlui Paul ATTARD,

         DECIDE:
   Articol unic
   Se numește următoarea persoană ca membru al Consiliului de administrație al Centrului European pentru Dezvoltarea Formării Profesionale pentru durata restantă a mandatului, care se încheie la 17 septembrie 2012:

      REPREZENTANTUL GUVERNULUI:

   MALTA: Dl James Joachim CALLEJA

      Adoptată la Bruxelles, 27 septembrie 2010.

            Pentru Consiliu

            Președintele

         K. PEETERS

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: 2010/316/: Decizia Consiliului din 3 iunie 2010 de stabilire a poziției care urmează să fie adoptată, în numele Uniunii Europene, în cadrul Comitetului pentru ajutor alimentar în ceea ce privește prelungirea Convenției privind ajutorul alimentar din 1999

text:
               10.6.2010

               RO

               Jurnalul Oficial al Uniunii Europene

               L 142/7

         DECIZIA CONSILIULUI
   din 3 iunie 2010
   de stabilire a poziției care urmează să fie adoptată, în numele Uniunii Europene, în cadrul Comitetului pentru ajutor alimentar în ceea ce privește prelungirea Convenției privind ajutorul alimentar din 1999
   (2010/316/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 214 alineatul (4) și articolul 218 alineatul (9),
   având în vedere propunerea Comisiei Europene,
   întrucât:

               (1)

               Convenția privind ajutorul alimentar din 1999 a fost încheiată în numele Comunității Europene prin Decizia 2000/421/CE a Consiliului (1) și a fost prelungită prin deciziile Comitetului pentru ajutorul alimentar în iunie 2003, iunie 2005, iunie 2007, iunie 2008 și iunie 2009 astfel încât să rămână în vigoare până la 30 iunie 2010.

               (2)

               Convenția privind comerțul cu cereale din 1995 rămâne în vigoare până la 30 iunie 2011.

               (3)

               Convenția privind ajutorul alimentar din 1999 expiră la 30 iunie 2010, iar chestiunea reînnoirii acesteia va fi abordată în mod oficial la cea de a 102-a sesiune a Comitetului pentru ajutor alimentar din 4 iunie 2010.

               (4)

               Cu ocazia celei de a 101-a sesiuni a Comitetului pentru ajutor alimentar din 9 decembrie 2009, unele state membre și-au exprimat dorința de a prelungi Convenția privind ajutorul alimentar pentru încă un an, până la 30 iunie 2011. Uniunea Europeană a susținut că va acționa în vederea adoptării unei decizii cu privire la viitorul Convenției în iunie 2010 și că pregătirile ar putea începe imediat fără a se aduce atingere poziției oficiale care va fi comunicată în cadrul celei de a 102-a sesiuni a Comitetului pentru ajutor alimentar, în iunie 2010.

               (5)

               Există două scenarii posibile pentru care Uniunea Europeană ar trebui să pregătească o poziție în perspectiva celei de a 102-a sesiuni a Comitetului pentru ajutor alimentar, și anume:

                           (a)

                           discuțiile între membrii Comitetului pentru ajutor alimentar cu privire la viitorul Convenției privind ajutorul alimentar înregistrează progrese semnificative (prin urmare, există motive întemeiate să se considere că negocierea/renegocierea unei viitoare convenții va începe în cursul anului 2010) până la cea de a 102-a sesiune a Comitetului pentru ajutor alimentar; în acest caz, o prelungire a Convenției pentru încă un an ar fi extrem de oportună. Comisia va iniția ulterior procedura stabilită la articolul 218 din Tratatul privind funcționarea Uniunii Europene, recomandând Consiliului să autorizeze începerea negocierilor și să adopte directivele de negociere; sau

                           (b)

                           discuțiile dintre membrii Comitetului pentru ajutor alimentar cu privire la viitorul Convenției privind ajutorul alimentar nu înregistrează progrese până la cea de a 102-a sesiune a Comitetului pentru ajutor alimentar. În acest caz, o prelungire a Convenției respective pentru încă un an nu ar fi oportună, iar Comisia ar trebui să se opună în mod oficial, în numele Uniunii Europene și al statelor sale membre, creării unui consens în cadrul Comitetului pentru ajutor alimentar privind susținerea prelungirii Convenției respective.

               (6)

               Prin urmare, Comisia, care reprezintă Uniunea Europeană în cadrul Comitetului pentru ajutor alimentar, ar trebui autorizată printr-o decizie a Consiliului fie să susțină prelungirea cu un an a Convenției privind ajutorul alimentar, și anume până la 30 iunie 2011, în cazul în care este îndeplinită condiția prevăzută la considerentul 5 litera (a), fie, în caz contrar, să se opună creării unui consens în cadrul Comitetului pentru ajutor alimentar privind susținerea prelungirii în cauză,

         ADOPTĂ PREZENTA DECIZIE:
   Articolul 1
   Poziția Uniunii Europene în cadrul Comitetului pentru ajutor alimentar este în favoarea prelungirii Convenției privind ajutorul alimentar din 1999 pentru o perioadă de un an, și anume până la 30 iunie 2011, cu condiția ca discuțiile între membrii Comitetului cu privire la viitorul Convenției privind ajutorul alimentar să înregistreze progrese semnificative (prin urmare, să existe motive întemeiate să se considere că renegocierea respectivei convenții/negocierea unei viitoare convenții va începe în cursul anului 2010) până la cea de a 102-a sesiune a Comitetului pentru ajutor alimentar din 4 iunie 2010.
   În cazul în care respectiva condiție nu este îndeplinită, Uniunea Europeană va adopta poziția de a se opune în mod oficial creării unui consens în cadrul Comitetului pentru ajutor alimentar privind susținerea prelungirii Convenției privind ajutorul alimentar, în conformitate cu punctul 13 din regulamentul de procedură al Comitetului pentru ajutor alimentar.
   Articolul 2
   Comisia este autorizată prin prezenta să exprime una dintre pozițiile prevăzute la articolul 1 în cadrul Comitetului pentru ajutor alimentar.

      Adoptată la Luxemburg, 3 iunie 2010.

            Pentru Consiliu

            Președintele

         A. PÉREZ RUBALCABA

      (1)  JO L 163, 4.7.2000, p. 37.


title: 2014/630/UE: Decizia Parlamentului European din 3 aprilie 2014 privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/340

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2012
   (2014/630/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2012,

               —

               având în vedere Raportul Curții de Conturi privind conturile anuale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2012, însoțit de răspunsurile întreprinderii comune (1),

               —

               având în vedere Recomandarea Consiliului din 18 februarie 2014 (05851/2014 – C7-0053/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0200/2014),

               1.

               aprobă închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2012;

               2.

               încredințează Președintelui sarcina de a transmite prezenta decizie directorului executiv al întreprinderii comune pentru punerea în aplicare a inițiativei tehnologice comune privind medicamentele inovatoare, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 369, 17.12.2013, p. 25.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 38.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2017/664 a Consiliului din 3 aprilie 2017 de numire a cinci membri și a cinci supleanți, propuși de Regatul Unit, în cadrul Comitetului Regiunilor

text:
               7.4.2017

               RO

               Jurnalul Oficial al Uniunii Europene

               L 94/38

         DECIZIA (UE) 2017/664 A CONSILIULUI
   din 3 aprilie 2017
   de numire a cinci membri și a cinci supleanți, propuși de Regatul Unit, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului britanic,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Cinci locuri de membru în cadrul Comitetului Regiunilor au devenit vacante ca urmare a încheierii mandatelor domnului Roger EVANS, domnului Stewart MAXWELL, domnului Mick ANTONIW, doamnei Patricia FERGUSON și domnului Gordon KEYMER.

               (3)

               Patru locuri de supleant în cadrul Comitetului Regiunilor au devenit vacante ca urmare a încheierii mandatelor domnului Robert John PRICE, domnului Jim HUME, domnului Rhodri Glyn THOMAS și domnului James MCGRIGOR.

               (4)

               Un loc de supleant a devenit vacant ca urmare a numirii doamnei Jennette ARNOLD în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual:

               (a)

               în calitatea de membri:

                           —

                           doamna Jennette ARNOLD, Assembly Member, Greater London Authority;

                           —

                           doamna Mairi Angela EVANS, Member of the Scottish Parliament;

                           —

                           doamna Victoria HOWELLS, Member of the National Assembly of Wales;

                           —

                           domnul John Robert LAMONT, Member of the Scottish Parliament;

                           —

                           domnul David SIMMONDS, Councillor, London Borough of Hillingdon

                     și

               (b)

               în calitatea de supleanți:

                           —

                           domnul Simon BLACKBURN, Councillor, Blackpool Council;

                           —

                           domnul Roderick Lewis MACDONALD, Member of the Scottish Parliament;

                           —

                           doamna Bethan Maeve JENKINS, Member of the National Assembly of Wales;

                           —

                           domnul Keith Anthony PRINCE, Assembly Member, Greater London Authority;

                           —

                           domnul Andrew Dearg WIGHTMAN, Member of the Scottish Parliament.

         Articolul 2
   Prezenta decizie intră în vigoare la data adoptării.

      Adoptată la Luxemburg, 3 aprilie 2017.

            Pentru Consiliu

            Președintele

         R. GALDES

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2010/478/UE: Decizia Consiliului din 26 iulie 2010 privind încheierea unui acord între Comunitatea Europeană și Confederația Elvețiană în domeniul audiovizualului, de stabilire a clauzelor și condițiilor de participare a Confederației Elvețiene la programul comunitar MEDIA 2007, precum și a unui act final

text:
               4.9.2010

               RO

               Jurnalul Oficial al Uniunii Europene

               L 234/1

         DECIZIA CONSILIULUI
   din 26 iulie 2010
   privind încheierea unui acord între Comunitatea Europeană și Confederația Elvețiană în domeniul audiovizualului, de stabilire a clauzelor și condițiilor de participare a Confederației Elvețiene la programul comunitar MEDIA 2007, precum și a unui act final
   (2010/478/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 166 alineatul (4) și articolul 173 alineatul (3), coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Comisia a negociat, în numele Comunității Europene, un acord cu Confederația Elvețiană în domeniul audiovizualului, de stabilire a clauzelor și condițiilor de participare a Confederației Elvețiene la programul comunitar MEDIA 2007 (denumit în continuare „acordul”), precum și un act final.

               (2)

               Acordul și actul final au fost semnate în numele Comunității la 11 octombrie 2007, sub rezerva încheierii acestora la o dată ulterioară, și se aplică cu titlu provizoriu începând cu 1 septembrie 2007, în conformitate cu Decizia 2007/745/CE a Consiliului (1).

               (3)

               Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia.

               (4)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul între Comunitatea Europeană și Confederația Elvețiană în domeniul audiovizualului, de stabilire a clauzelor și condițiilor de participare a Confederației Elvețiene la programul comunitar MEDIA 2007 (2) (denumit în continuare „acordul”), se aprobă în numele Uniunii.
   Articolul 2
   Președintele Consiliului procedează, în numele Uniunii, la notificarea prevăzută la articolul 13 din acord (3) și face următoarea declarație:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia și exercită începând cu data respectivă toate drepturile Comunității Europene și preia toate obligațiile acesteia. Prin urmare, trimiterile la «Comunitatea Europeană» în textul acordului se citesc, după caz, ca trimiteri la «Uniunea Europeană».”

   Articolul 3
   Comisia reprezintă Uniunea în cadrul Comitetului mixt prevăzut la articolul 8 din acord.
   Articolul 4
   Acordul este legat de cele șapte acorduri cu Elveția semnate la 21 iunie 1999 și încheiate prin Decizia 2002/309/CE, Euratom a Consiliului și a Comisiei (4).
   În cazul în care acordurile menționate la primul paragraf sunt denunțate, acordul nu se reînnoiește și nu se renegociază în conformitate cu articolul 12 din acord.
   Articolul 5
   Prezenta decizie intră în vigoare în ziua următoare datei adoptării.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 26 iulie 2010.

            Pentru Consiliu

            Președintele

         S. VANACKERE

      (1)  JO L 303, 21.11.2007, p. 9.

      (2)  JO L 303, 21.11.2007, p. 11.

      (3)  JO L 217, 18.8.2010, p. 1.

      (4)  JO L 114, 30.4.2002, p. 1.


title: 2008/980/CE: Decizia Comisiei din 5 decembrie 2008 privind numirea membrilor titulari și a supleanților Comitetului pentru terapii avansate ca reprezentanți ai medicilor și ai asociațiilor de pacienți (Text cu relevanță pentru SEE)

text:
               31.12.2008

               RO

               Jurnalul Oficial al Uniunii Europene

               L 352/31

      DECIZIA COMISIEI

   din 5 decembrie 2008
   privind numirea membrilor titulari și a supleanților Comitetului pentru terapii avansate ca reprezentanți ai medicilor și ai asociațiilor de pacienți
   (Text cu relevanță pentru SEE)
   (2008/980/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1394/2007 al Parlamentului European și al Consiliului din 13 noiembrie 2007 privind medicamentele pentru terapie avansată și de modificare a Directivei 2001/83/CE și a Regulamentului (CE) nr. 726/2004 (1), în special articolul 21 alineatul (1),
   întrucât:

               (1)

               Regulamentul (CE) nr. 1394/2007 stabilește normele specifice cu privire la autorizarea, supravegherea și farmacovigilența medicamentelor pentru terapie avansată. Articolul 20 din regulamentul respectiv stabilește înființarea unui Comitet pentru terapii avansate în cadrul Agenției Europene pentru Medicamente.

               (2)

               Articolul 21 alineatul (1) litera (c) din Regulamentul (CE) nr. 1394/2007 stabilește includerea în Comitetul pentru terapii avansate a doi membri titulari și a doi supleanți numiți de Comisie, pe baza unei invitații publice de manifestare a interesului și după consultarea Parlamentului European, ca reprezentanți ai medicilor.

               (3)

               Articolul 21 alineatul (1) litera (d) din Regulamentul (CE) nr. 1394/2007 stabilește includerea în Comitetul pentru terapii avansate a doi membri titulari și a doi supleanți numiți de Comisie, pe baza unei invitații publice de manifestare a interesului și după consultarea Parlamentului European, ca reprezentanți ai asociațiilor de pacienți.

               (4)

               În conformitate cu articolul 21 alineatul (1) din Regulamentul (CE) nr. 1394/2007, Comisia a lansat o invitație publică de manifestare a interesului. Parlamentul European a fost, de asemenea, consultat cu privire la rezultatele evaluării cererilor primite.

               (5)

               Membrii titulari și supleanții Comitetului pentru terapii avansate ar trebui să fie numiți pentru o perioadă de trei ani, începând de la data punerii în aplicare a Regulamentului (CE) nr. 1394/2007,

         DECIDE:
   Articolul 1
   Sunt numiți membri titulari și membri supleanți ai Comitetului pentru terapii avansate, ca reprezentanți ai medicilor, pentru o perioadă de trei ani începând cu 30 decembrie 2008:

               —

               Dietger Niederwieser (membru titular) și Per Ljungman (supleant);

               —

               George Dickson (membru titular) și Thierry VandenDriessche (supleant).

         Articolul 2
   Sunt numiți membri titulari și membri supleanți ai Comitetului pentru terapii avansate, ca reprezentanți ai asociațiilor de pacienți, pentru o perioadă de trei ani începând cu 30 decembrie 2008:

               —

               Fabrizia Bignami (membru titular) și Michele Lipucci di Paola (supleant);

               —

               Alastair Kent (membru titular) și Nicholas Meade (supleant).

      Adoptată la Bruxelles, 5 decembrie 2008.

            Pentru Comisie

         Günter VERHEUGEN

            Vicepreședinte

      (1)  JO L 324, 10.12.2007, p. 121.


title: Decizia Comitetului executiv din 5 mai 1995 privind politica comună în materie de vize Decizie cuprinsă în procesul-verbal al reuniunii Comitetului executiv, ținută la Bruxelles la 28 aprilie 1995 [SCH/Com-ex (95) PV 1 rev.]

text:
               19/Volumul 02

               RO

               Jurnalul Ofícial al Uniunii Europene

               25

         41995D0001

               L 239/175

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 5 mai 1995
   privind politica comună în materie de vize
   Decizie cuprinsă în procesul-verbal al reuniunii Comitetului executiv, ținută la Bruxelles
   la 28 aprilie 1995
   [SCH/Com-ex (95) PV 1 rev.]
   8.   Alte chestiuni
   Politica de vize în ceea ce privește Indonezia
   Comitetul executiv a reexaminat articolul cu privire la politica de vize în ceea ce privește Indonezia, ce figura pe agenda Comitetului, și a convenit asupra următoarei soluții care se aplică temporar și în mod excepțional:

               1.

               Cererile de viză depuse de resortisanții indonezieni care au declarat că intenționează să intre sau să tranziteze teritoriul național al Portugaliei

                           —

                           trebuie să facă obiectul unei consultări prealabile; resortisanții indonezieni pot intra pe teritoriul portughez doar dacă au primit autorizația oficială a statului portughez.

               2.

               Cererile de viză depuse de resortisanții indonezieni care au declarat că nu intenționează să intre sau să tranziteze teritoriul național al Portugaliei

                           —

                           nu necesită consultare prealabilă. În astfel de cazuri, pentru a se asigura că resortisanții indonezieni nu pot călători liber în Portugalia, celelalte state Schengen trebuie să emită acestor resortisanți o viză cu valabilitate teritorială limitată, care autorizează titularul să intre pe teritoriul uneia sau mai multor părți contractante, cu excepția teritoriului portughez.

         Comitetul Executiv va reexamina această chestiune la sfârșitul anului.


title: Decizia Comisiei din 5 decembrie 2012 de modificare a Deciziei 2007/623/CE a Comisiei de stabilire a Grupului la nivel înalt al părților interesate independente privind povara administrativă

text:
               12.12.2012

               RO

               Jurnalul Oficial al Uniunii Europene

               C 382/9

         DECIZIA COMISIEI
   din 5 decembrie 2012
   de modificare a Deciziei 2007/623/CE a Comisiei de stabilire a Grupului la nivel înalt al părților interesate independente privind povara administrativă
   2012/C 382/08
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Prin Decizia 2007/623/CE (1), Comisia a creat un Grup la nivel înalt al părților interesate independente privind povara administrativă, denumit în continuare „grupul”, pentru o perioadă fixă de 3 ani.

               (2)

               Prin Decizia Comisiei din 17 august 2010 (2010/C 223/03) (2), mandatul grupului a fost prelungit până la 31 decembrie 2012 pentru a se exploata pe deplin potențialul realizării de economii în baza Programului de acțiune privind reducerea poverii administrative în Uniunea Europeană, care va fi finalizat până la sfârșitul anului 2012.

               (3)

               Raportul grupului din noiembrie 2011 privind bunele practici din statele membre referitoare la punerea în aplicare a legislației UE prin crearea unei sarcini administrative minime a arătat că există o largă gamă de posibilități pentru a ajuta administrațiile publice din statele membre să pună în aplicare legislația UE într-un mod mai eficient.

               (4)

               Reducerea sarcinii administrative și simplificarea legislației, în special pentru întreprinderile mici și mijlocii (IMM-uri), reprezintă o prioritate pentru Comisie (3).

               (5)

               Prin urmare, mandatul grupului și al membrilor acestuia trebuie prelungit în mod corespunzător.

               (6)

               Grupul ar trebui să continue colaborarea strânsă atât cu părțile interesate, cât și cu serviciile Comisiei, și să desfășoare un schimb periodic și sistematic de opinii și experiență cu secretarul general adjunct și cu președintele Comitetului de evaluare a impactului,

         DECIDE:
   Articolul 1
   Decizia 2007/623/CE se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Grupul la nivel înalt privind povara administrativă
               Se instituie Grupul la nivel înalt al părților interesate independente privind povara administrativă, începând cu data de 31 august 2007. De la 1 ianuarie 2013, denumirea sa oficială este «Grupul la nivel înalt privind povara administrativă», denumit în continuare «grupul».”

               2.

               Articolul 2 se înlocuiește cu următorul text:
               „Articolul 2
               Misiune
               Misiunea grupului este să consilieze Comisia cu privire la sarcina administrativă impusă mediului de afaceri, în special IMM-urilor și microîntreprinderilor, care decurge din legislația UE, cu privire la simplificarea actelor legislative ale UE existente care ar putea face obiectul unei revizuiri și cu privire la modalitățile de a face ca administrațiile publice din statele membre să fie mai eficiente și să răspundă mai bine nevoilor părților interesate, în special ale IMM-urilor, atunci când pun în aplicare legislația UE.
               În special, grupul consiliază Comisia cu privire la:

                           —

                           măsurile care au ca scop reducerea sarcinii administrative și simplificarea legislației existente, acordând o atenție specială nevoilor întreprinderilor mici;

                           —

                           programul său continuu de simplificare, concentrându-se asupra actelor cu un potențial ridicat în ceea ce privește reducerea sarcinii administrative;

                           —

                           sarcina administrativă potențială impusă, la punerea în aplicare a legislației UE, mediului de afaceri, în special IMM-urilor și microîntreprinderilor, pe baza foilor de parcurs;

                           —

                           măsurile care pot fi luate la nivel național pentru a ajuta statele membre să pună în aplicare legislația UE adoptată în temeiul programului de reducere a sarcinii administrative prin crearea unei sarcini administrative minime;

                           —

                           măsurile care pot fi luate la nivel național astfel încât administrațiile să răspundă mai bine atât preocupărilor IMM-urilor, cât și nevoilor și acțiunilor imperative privind creșterea economică, atunci când pun în aplicare legislația UE.

                     De asemenea, grupul sprijină Comisia în asigurarea înregistrării de progrese în ceea ce privește adoptarea, de către Consiliu și Parlament, a unor propuneri privind simplificarea și reducerea sarcinii administrative.
               Mandatul grupului este valabil până la 31 octombrie 2014.”

               3.

               La articolul 3, alineatul (1) se înlocuiește cu următorul text:
               „(1)   Comisia poate consulta grupul în legătură cu orice aspect referitor la reducerea sarcinii inutile impuse IMM-urilor, în special microîntreprinderilor, atunci când se aplică legislația UE, și referitor la programul său continuu de simplificare.”

               4.

               Articolul 4 se modifică după cum urmează:

                           (a)

                           la alineatul (2), a doua teză se înlocuiește cu următorul text:
                           „Membrii grupului sunt numiți ulterior de către Secretarul General, după consultarea președintelui.”;

                           (b)

                           alineatul (3) se înlocuiește cu următorul text:
                           „(3)   Membrii grupului sunt persoane numite cu titlu personal sau persoane numite pentru a reprezenta un interes comun al părților interesate și care au experiență în reducerea sarcinii administrative.”;

                           (c)

                           la alineatul (4), prima teză se înlocuiește cu următorul text:
                           „Mandatul membrilor grupului se prelungește până la 31 octombrie 2014.”;

                           (d)

                           alineatul (5) se înlocuiește cu următorul text:
                           „(5)   Membrii care nu mai sunt în măsură să contribuie în mod eficient la deliberările grupului, care demisionează sau care nu îndeplinesc condițiile prevăzute la alineatul (3) din prezentul articol sau la articolul 339 din Tratatul privind funcționarea Uniunii Europene pot fi înlocuiți pe perioada rămasă până la expirarea mandatului lor.”;

                           (e)

                           alineatul (6) se înlocuiește cu următorul text:
                           „(6)   Membrii numiți cu titlu personal acționează independent și în interes public.
                           Membrii numiți pentru a reprezenta un interes comun al părților interesate nu pot reprezenta un interes individual.”;

                           (f)

                           alineatul (7) se înlocuiește cu următorul text:
                           „(7)   Numele persoanelor numite cu titlu personal și cele ale persoanelor care reprezintă un interes sunt publicate în Registrul grupurilor de experți și al altor entități similare al Comisiei (denumit în continuare «registrul»). În plus, numele membrilor sunt publicate pe site-ul internet al Secretariatului General al Comisiei Europene.”;

                           (g)

                           după alineatul (7), se introduce următorul alineat (8):
                           „(8)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.”

               5.

               Articolul 5 se modifică după cum urmează:

                           (a)

                           alineatul (3) se înlocuiește cu următorul text:
                           „(3)   Membrii grupului și reprezentanții acestora, precum și experții și observatorii invitați trebuie să respecte obligațiile privind secretul profesional prevăzute în tratate și în normele de punere în aplicare a acestora, precum și normele Comisiei privind securitatea referitoare la protecția informațiilor clasificate ale UE, stabilite în anexa la Decizia 2001/844/CE, CECO, Euratom a Comisiei (4). Dacă aceste obligații nu sunt respectate, Comisia poate lua toate măsurile necesare.

                           (b)

                           alineatul (6) se înlocuiește cu următorul text:
                           „(6)   Comisia publică toate documentele relevante privind activitățile desfășurate de grup (de exemplu, ordine de zi, procese-verbale și contribuțiile participanților), fie direct în registru, fie prin intermediul unui link, inclus în registru, către un site internet dedicat unde pot fi găsite informațiile. Ar trebui prevăzute excepții de la publicare dacă divulgarea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001.”

               6.

               Articolul 7 se înlocuiește cu următorul text:
               „Articolul 7
               Aplicabilitate
               Prezenta decizie se aplică până la 31 octombrie 2014.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Aceasta se aplică de la 31 decembrie 2012.

      Adoptată la Bruxelles, 5 decembrie 2012.

            Pentru Comisie

            Președintele

         José Manuel BARROSO

      (1)  JO L 253, 28.9.2007, p. 40.

      (2)  JO C 223, 18.8.2010, p. 6.

      (3)  COM(2011) 803 – Reducerea la minimum a sarcinii normative impuse IMM-urilor – Adaptarea reglementărilor UE la necesitățile microîntreprinderilor.

      (4)  Decizia Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).”;


title: 2012/599/UE: Decizia Parlamentului European din 10 mai 2012 privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/287

         DECIZIA PARLAMENTULUI EUROPEAN
   din 10 mai 2012
   privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2010
   (2012/599/UE)
   PARLAMENTUL EUROPEAN,

               —

               având în vedere conturile anuale ale Agenției pentru Drepturi Fundamentale a Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0122/2012),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2010;

               2.

               încredințează Președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 9.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.


title: 2008/420/CE: Decizia Consiliului din 7 aprilie 2008 privind semnarea și aplicarea în mod provizoriu a Acordului între Comunitatea Europeană și Guvernul Australiei privind anumite aspecte ale serviciilor aeriene

text:
               7.6.2008

               RO

               Jurnalul Oficial al Uniunii Europene

               L 149/63

         DECIZIA CONSILIULUI
   din 7 aprilie 2008
   privind semnarea și aplicarea în mod provizoriu a Acordului între Comunitatea Europeană și Guvernul Australiei privind anumite aspecte ale serviciilor aeriene
   (2008/420/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 5 iunie 2003, Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               În numele Comunității, Comisia a negociat un acord cu Guvernul Australiei privind anumite aspecte ale serviciilor aeriene, denumit în continuare „acordul”, în conformitate cu mecanismele și directivele din anexa la decizia Consiliului de autorizare a Comisiei să deschidă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (3)

               Sub rezerva încheierii sale la o dată ulterioară, acordul ar trebui să fie semnat și aplicat în mod provizoriu,

         DECIDE:
   Articolul 1
   Semnarea Acordului între Comunitatea Europeană și Guvernul Australiei privind anumite aspecte ale serviciilor aeriene se aprobă prin prezenta decizie, în numele Comunității, sub rezerva deciziei Consiliului privind încheierea acordului în cauză.
   Textul acordului se anexează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) abilitată (abilitate) să semneze acordul, în numele Comunității, sub rezerva încheierii sale.
   Articolul 3
   Până la intrarea sa în vigoare, acordul se aplică, în mod provizoriu, începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest scop.
   Articolul 4
   Președintele Consiliului este autorizat prin prezenta decizie să înainteze notificarea prevăzută la articolul 7 alineatul (2) al acordului.

      Adoptată la Luxembourg, 7 aprilie 2008.

            Pentru Consiliu

            Președintele

         R. ŽERJAV

    ---documentbreak---

               7.6.2008

               RO

               Jurnalul Oficial al Uniunii Europene

               L 149/65

         ACORD
   între Comunitatea Europeană și Guvernul Australiei privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   GUVERNUL AUSTRALIEI,
   pe de altă parte
   (denumite în continuare „părțile contractante”)
   CONSTATÂND că, în conformitate cu cele constatate de Curtea Europeană de Justiție, anumite dispoziții ale acordurilor bilaterale încheiate între mai multe state membre și țări terțe contravin legislației comunitare,
   CONSTANTÂND că între mai multe state membre ale Comunității Europene și Australia au fost încheiate mai multe acorduri bilaterale privind serviciile aeriene care conțin dispoziții similare și că statele membre au obligația de a lua toate măsurile adecvate pentru a elimina incompatibilitățile dintre astfel de acorduri și Tratatul CE,
   CONSTATÂND că, în ceea ce privește mai multe aspecte care pot fi incluse în acorduri bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană are competență exclusivă,
   CONSTATÂND că, în temeiul legislației comunitare, operatorii de transport aerian din Comunitate stabiliți într-un stat membru beneficiază de dreptul de acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și anumite țări terțe care prevăd, pentru resortisanții respectivelor țări terțe, posibilitatea de a deveni proprietari ai unor operatori de transport aerian, titulari ai unei licențe acordate în conformitate cu legislația comunitară,
   RECUNOSCÂND că asigurarea consecvenței între legislația comunitară și dispozițiile acordurilor bilaterale privind serviciile aeriene încheiate între statele membre ale Comunității Europene și Australia va oferi un temei juridic solid pentru serviciile aeriene dintre Comunitatea Europeană și Australia și va menține continuitatea respectivelor servicii aeriene,
   CONSTATÂND că dispozițiile acordurilor bilaterale privind serviciile aeriene încheiate între statele membre ale Comunității Europene și Australia care nu contravin legislației comunitare nu trebuie modificate sau înlocuite,
   CONSTATÂND că, în cadrul prezentului acord, Comunitatea Europeană nu are drept obiectiv creșterea volumului total al traficului aerian dintre Comunitatea Europeană și Australia, compromiterea echilibrului dintre operatorii de transport aerian comunitari și operatorii de transport aerian din Australia și nici modificarea sensului în care sunt interpretate dispozițiile acordurilor bilaterale existente care reglementează serviciile aeriene în ceea ce privește drepturile de trafic,
   CONVIN:
   Articolul 1
   Dispoziții generale
   (1)   În sensul prezentului acord, „state membre” înseamnă statele membre ale Comunității Europene; „parte contractantă” înseamnă o parte contractantă la prezentul acord; „parte” înseamnă partea contractantă la acordul bilateral corespunzător privind serviciile aeriene; „operator de transport aerian” înseamnă, de asemenea, companie aeriană; „teritoriu al Comunității Europene” înseamnă teritoriile statelor membre cărora li se aplică Tratatul de instituire a Comunității Europene.
   (2)   În cadrul fiecăruia dintre acordurile enumerate în anexa I, trimiterile la resortisanții statului membru care se constituie parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, trimiterile la operatorii de transport aerian sau la companiile aeriene ale statului membru care se constituie parte la acordul respectiv se interpretează ca trimiteri la operatorii de transport aerian sau la companiile aeriene desemnate de respectivul stat membru.
   Articolul 2
   Desemnare, autorizare și revocare
   (1)   Dispozițiile alineatelor (3) și (4) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui operator de transport aerian de către statul membru în cauză, autorizațiile și permisele acordate de Australia și respectiv refuzul, revocarea, suspendarea sau limitarea autorizațiilor sau a permiselor operatorului de transport aerian.
   (2)   Dispozițiile alineatelor (3) și (4) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui operator de transport aerian de către Australia, autorizațiile și permisele acordate de statul membru în cauză și respectiv refuzul, revocarea, suspendarea sau limitarea autorizațiilor sau a permiselor operatorului de transport aerian.
   (3)   De îndată ce se primește o astfel de desemnare, precum și solicitări din partea operatorului sau a operatorilor de transport aerian desemnați, sub forma și în modul prevăzute pentru autorizațiile de funcționare și permisele tehnice, fiecare dintre părți, sub rezerva alineatelor (4) și (5), acordă autorizațiile și permisele corespunzătoare într-un termen-limită minim de procedură, cu condiția ca:

               (a)

               în cazul unui operator de transport aerian desemnat de un stat membru:

                           (i)

                           operatorul de transport aerian să fie stabilit, în temeiul Tratatului de instituire a Comunității Europene, pe teritoriul statului membru care a efectuat desemnarea și să dețină o licență de operare valabilă emisă de un stat membru, în conformitate cu legislația comunitară; și

                           (ii)

                           statul membru care a eliberat certificatul de operator de transport aerian să exercite și să mențină un control reglementar efectiv al operatorului de transport aerian, iar autoritatea aeronautică competentă să fie identificată în mod clar în desemnare; și

                           (iii)

                           operatorul de transport aerian să își aibă sediul social principal pe teritoriul statului membru de la care a primit licență de operare valabilă; și

                           (iv)

                           operatorul de transport aerian să fie deținut, în mod direct sau prin intermediul unui acționariat majoritar, și să fie controlat efectiv de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state.

               (b)

               în cazul unui operator de transport aerian desemnat de Australia:

                           (i)

                           Australia să exercite și să mențină un control reglementar efectiv al operatorului de transport aerian; și

                           (ii)

                           acesta să își aibă sediul social principal în Australia.

         (4)   Oricare dintre părți poate refuza, revoca, suspenda sau limita autorizația de funcționare sau permisele tehnice unui operator de transport aerian desemnat de către cealaltă parte, în următoarele situații:

               (a)

               în cazul unui operator de transport aerian desemnat de un stat membru:

                           (i)

                           operatorul de transport aerian nu este stabilit, în temeiul Tratatului de instituire a Comunității Europene, pe teritoriul statului membru care a efectuat desemnarea sau nu deține o licență de operare valabilă emisă de un stat membru, în conformitate cu legislația comunitară; sau

                           (ii)

                           controlul reglementar efectiv al operatorului de transport aerian nu este exercitat sau menținut de către statul membru care i-a eliberat certificatul de operator de transport aerian sau autoritatea aeronautică competentă nu este identificată în mod clar în desemnare; sau

                           (iii)

                           operatorul de transport aerian nu își are sediul social principal pe teritoriul statului membru de la care a primit licența de operare; sau

                           (iv)

                           operatorul de transport aerian nu este deținut, în mod direct sau prin intermediul unui acționariat majoritar, și nu este controlat efectiv de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state; sau

                           (v)

                           operatorul de transport aerian este deja autorizat să funcționeze în temeiul unui acord bilateral între Australia și un alt stat membru, iar Australia poate demonstra că, prin exercitarea drepturilor de trafic în temeiul prezentului acord pe o rută care cuprinde un punct situat în statul membru respectiv, operatorul de transport aerian ar evita restricțiile privind drepturile trei, patru și cinci de libertate a traficului, impuse în baza celuilalt acord; sau

                           (vi)

                           operatorul de transport aerian desemnat deține un certificat de operator aerian emis de un stat membru și nu există niciun acord bilateral privind serviciile aeriene între Australia și acel stat membru, iar Australia poate demonstra că operatorul sau operatorii de transport aerian desemnați de Australia nu beneficiază, în baza reciprocității, de aceleași drepturi de trafic necesare pentru desfășurarea operațiunii propuse;

               (b)

               în cazul unui operator de transport aerian desemnat de Australia:

                           (i)

                           Australia nu menține un control reglementar efectiv al operatorului de transport aerian; sau

                           (ii)

                           acesta nu își are sediul social principal în Australia.

         (5)   În exercitarea drepturilor sale în temeiul alineatului (4) și fără a aduce atingere drepturilor sale în temeiul alineatului (4) litera (a) punctele (v) și (vi) din prezentul articol, Australia nu face discriminare pe bază de naționalitate între operatorii de transport aerian ai statelor membre.
   Articolul 3
   Drepturi privind controlul reglementar
   (1)   Dispozițiile alineatului (2) din prezentul articol completează articolele enumerate în anexa II litera (c).
   (2)   În cazul în care un stat membru (primul stat membru) a desemnat un operator de transport aerian al cărui control reglementar este exercitat și menținut de către un al doilea stat membru, drepturile Australiei în temeiul dispozițiilor privind siguranța din acordul încheiat între primul stat membru care a desemnat operatorul de transport aerian și Australia se aplică în mod identic în ceea ce privește adoptarea, exercitarea sau menținerea standardelor de siguranță de către acel al doilea stat membru, precum și în ceea ce privește autorizația de operare a respectivului operator de transport aerian.
   Articolul 4
   Tarife pentru transportul în cadrul Comunității Europene
   (1)   Dispozițiile alineatului (2) din prezentul articol completează articolele enumerate în anexa II litera (d).
   (2)   Tarifele care trebuie percepute de către operatorul (operatorii) de transport aerian desemnat (desemnați) de Australia în temeiul unuia dintre acordurile enumerate în anexa I, care conține o dispoziție menționată în anexa II litera (d), pentru transporturile efectuate integral în cadrul Comunității Europene sunt reglementate de legislația comunitară.
   Articolul 5
   Anexe la acord
   Anexele la prezentul acord constituie parte integrantă din acesta.
   Articolul 6
   Revizuire sau modificare
   Părțile pot, în orice moment, să revizuiască sau să modifice de comun acord prezentul acord.
   Articolul 7
   Intrarea în vigoare
   (1)   Prezentul acord intră în vigoare la data la care părțile contractante și-au comunicat reciproc, în scris, cu privire la îndeplinirea procedurilor interne respective necesare pentru intrarea în vigoare a acestuia.
   (2)   Fără a aduce atingere alineatului (1), părțile contractante convin să aplice prezentul acord în mod provizoriu începând cu prima zi a lunii următoare datei la care părțile contractante s-au notificat reciproc cu privire la îndeplinirea procedurilor necesare în acest scop.
   (3)   Acordurile și alte înțelegeri dintre statele membre și Australia care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa I litera (b). Prezentul acord se aplică tuturor acestor acorduri și înțelegeri la data intrării lor în vigoare sau a aplicării lor provizorii.
   Articolul 8
   Încetarea efectelor
   (1)   În cazul în care unul dintre acordurile enumerate în anexa I încetează să producă efecte, toate dispozițiile prezentului acord care se referă la acordul menționat în anexa I încetează simultan să producă efecte.
   (2)   În cazul în care toate acordurile enumerate în anexa I încetează să producă efecte, prezentul acord încetează simultan să producă efecte.

      DREPT CARE, subsemnații, pe deplin autorizați, semnează prezentul acord.
      Adoptat în dublu exemplar la Bruxelles, la douăzeci și nouă aprilie două mii opt, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză. În cazul unor divergențe, textul în limba engleză prevalează asupra celorlalte versiuni.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   ANEXA I
   Lista acordurilor menționate la articolul 1 din prezentul acord

               (a)

               Acorduri privind serviciile aeriene între Federația Australiană și statele membre ale Comunității Europene care, la data semnării prezentului acord, au fost încheiate, semnate și/sau fac obiectul unei aplicări provizorii

                           —

                           Acord privind serviciile aeriene între Guvernul Federal al Austriei și Guvernul Federației Australiene, încheiat la Viena la 22 martie 1967, (denumit în continuare „Acord Australia-Austria”);
                           Completat prin Memorandumul de înțelegere semnat la Viena la 25 martie 1999;

                           —

                           Acord privind serviciile aeriene între Guvernul Regatului Danemarcei și Guvernul Australiei, parafat la Canberra la 16 octombrie 1998 (denumit în continuare „Proiect de acord Australia-Danemarca”);
                           Completat prin Memorandumul de înțelegere privind cooperarea între țările scandinave cu privire la Scandinavian Airlines System (SAS) parafat la Canberra la 16 octombrie 1998;
                           Completat prin procesul-verbal convenit din 16 octombrie 1998.

                           —

                           Acord privind serviciile aeriene între Guvernul Republicii Finlanda și Guvernul Federației Australiene, parafat la 15 iunie 1999 (denumit în continuare „Proiect de acord Australia-Finlanda”);
                           Completat prin Memorandumul de înțelegere semnat la Helsinki la 15 iunie 1999.

                           —

                           Acord privind transportul aerian între Guvernul Federației Australiene și Guvernul Republicii Franceze, încheiat la Canberra la 13 aprilie 1965 (denumit în continuare „Acord Australia-Franța”);
                           Modificat prin schimb de scrisori semnate la Paris la 22 decembrie 1970 și la 7 ianuarie 1971.

                           —

                           Acord privind transportul aerian între Republica Federală Germania și Federația Australiană, încheiat la Bonn la 22 mai 1957, (denumit în continuare „Acord Australia-Germania”);
                           Care trebuie citit împreună cu Memorandumul de înțelegere semnat la Canberra la 12 iunie 1998 și cu schimbul de scrisori din 17 septembrie 1998 și, respectiv, 5 noiembrie 1998.

                           —

                           Acord privind serviciile aeriene între Guvernul Regatului Greciei și Guvernul Federației Australiene, încheiat la Atena la 10 iunie 1971, astfel cum a fost modificat (denumit în continuare „Acord Australia-Grecia”);

                           —

                           Acord privind serviciile aeriene între Republica Elenă și Guvernul Australiei, parafat la Atena la 11 noiembrie 1997 și atașat Memorandumului de înțelegere semnat la Atena la 11 noiembrie 1997 (denumit în continuare „Proiect de acord revizuit Australia-Grecia”);

                           —

                           Acord privind transportul aerian între Irlanda și Australia, încheiat prin schimb de note datate 26 noiembrie 1957 și 30 decembrie 1957 (denumit în continuare „Acord Australia-Irlanda”);

                           —

                           Acord privind serviciile aeriene între Guvernul Federației Australiene și Guvernul Republicii Italiene, încheiat la Roma la 10 noiembrie 1960, astfel cum a fost modificat (denumit în continuare „Acord Australia-Italia”);

                           —

                           Acord privind serviciile aeriene între Guvernul Australiei și Guvernul Marelui Ducat al Luxemburgului, astfel cum a fost anexat la Memorandumul de înțelegere, încheiat la Luxemburg la 3 septembrie 1997 (denumit în continuare „Proiect de acord Australia-Luxemburg”);

                           —

                           Acord privind serviciile aeriene între Guvernul Maltei și Guvernul Australiei, încheiat la Canberra la 11 septembrie 1996 (denumit în continuare „Acord Australia-Malta”);
                           Completat prin schimb de scrisori la 1 decembrie 2003;

                           —

                           Acord privind instituirea de servicii aeriene între Guvernul Regatului Țărilor de Jos și Guvernul Federației Australiene, încheiat la Canberra la 25 septembrie 1951 (denumit în continuare „Acord Australia-Țările de Jos”);

                           —

                           Acord privind serviciile aeriene între Guvernul Republicii Polone și Guvernul Australiei, încheiat la Varșovia la 28 aprilie 2004 (denumit în continuare „Acord Australia-Polonia”);

                           —

                           Acord privind serviciile aeriene între Guvernul Regatului Suediei și Guvernul Australiei, parafat la Canberra la 16 octombrie 1998 (denumit în continuare „Proiect de acord Australia-Suedia”);
                           Completat prin Memorandumul de înțelegere privind cooperarea între țările scandinave cu privire la Scandinavian Airlines System (SAS), parafat la Canberra la 16 octombrie 1998
                           Completat prin procesul-verbal convenit la 16 octombrie 1998;

                           —

                           Acord între Guvernul Regatului Unit al Marii Britanii și Irlandei de Nord și Guvernul Federației Australiene privind serviciile aeriene între și dincolo de teritoriile acestora, încheiat la Londra la 7 februarie 1958, astfel cum a fost modificat (denumit în continuare „Acord Australia-Regatul Unit”);

               (b)

               Acorduri privind serviciile aeriene și alte înțelegeri parafate sau semnate între Federația Australiană și state membre ale Comunității Europene care, la data semnării prezentului acord, nu au intrat încă în vigoare și nu fac obiectul unei aplicări provizorii

         ANEXA II
   Lista articolelor din acordurile enumerate în anexa I și menționate la articolele 2-5 din prezentul acord

               (a)

               Desemnare:

                           —

                           Articolul 4 din Acordul Australia-Austria; (1)

                           —

                           Articolul 3 din Proiectul de acord Australia-Danemarca;

                           —

                           Articolul 3 din Acordul Australia-Germania; (1)

                           —

                           Articolul 4 din Acordul Australia-Grecia; (1)

                           —

                           Articolul 4 din Proiectul de acord Australia-Grecia; (1)

                           —

                           Articolul 3 din Proiectul de acord Australia-Luxemburg; (1)

                           —

                           Articolul 4 din Acordul Australia-Irlanda; (1)

                           —

                           Articolul 4 din Acordul Australia-Italia; (1)

                           —

                           Articolul 4 din Acordul Australia-Malta; (1)

                           —

                           Articolul 3 din Acordul Australia-Țările de Jos; (1)

                           —

                           Articolul 2 din Acordul Australia-Polonia;

                           —

                           Articolul 3 din Proiectul de acord Australia-Suedia;

                           —

                           Articolul 3 din Acordul Australia-Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           Articolul 7 din Acordul Australia-Austria; (1)

                           —

                           Articolul 4 din Proiectul de acord Australia-Danemarca;

                           —

                           Articolul 5 din Proiectul de acord Australia-Finlanda;

                           —

                           Articolul 8 din Acordul Australia-Franța; (1)

                           —

                           Articolul 4 din Acordul Australia-Germania; (1)

                           —

                           Articolul 5 din Acordul Australia-Grecia; (1)

                           —

                           Articolul 5 din Proiectul de acord Australia-Grecia; (1)

                           —

                           Articolul 7 din Acordul Australia-Irlanda; (1)

                           —

                           Articolul 5 din Acordul Australia-Italia; (1)

                           —

                           Articolul 4 din Proiectul de acord Australia-Luxemburg; (1)

                           —

                           Articolul 5 din Acordul Australia-Malta; (1)

                           —

                           Articolul 6 din Acordul Australia-Țările de Jos; (1)

                           —

                           Articolul 2 din Acordul Australia-Polonia;

                           —

                           Articolul 4 din Proiectul de acord Australia-Suedia;

                           —

                           Articolul 3 din Acordul Australia-Regatul Unit.

               (c)

               Control reglementar:

                           —

                           Anexa 4 la Memorandumul de înțelegere între autoritățile aeronautice ale Guvernului Australiei și Guvernul Austriei, semnat la 25 martie 1999 - astfel cum se aplică, în mod provizoriu, în cadrul Acordului Australia-Austria;

                           —

                           Articolul 17 din Proiectul de acord Australia-Danemarca;

                           —

                           Articolul 8 din Proiectul de acord Australia-Finlanda;

                           —

                           Anexa C la Memorandumul de înțelegere între autoritățile aeronautice ale Guvernului Australiei și Guvernul Republicii Federale Germania, semnat la Canberra la 12 iunie 1998 - astfel cum se aplică, în mod provizoriu în cadrul Acordului Australia-Germania;

                           —

                           Articolul 8 din Proiectul de acord Australia-Grecia;

                           —

                           Articolul 7 din Proiectul de acord Australia-Luxemburg;

                           —

                           Articolul 8 din Acordul Australia-Malta;

                           —

                           Anexa C la Memorandumul de înțelegere între autoritățile aeronautice ale Guvernului Australiei și Guvernul Regatului Țărilor de Jos, semnat la Haga la 4 septembrie 1997 - astfel cum se aplică, în mod provizoriu, în cadrul Acordului Australia-Țările de Jos;

                           —

                           Articolul 5 din Acordul Australia-Polonia;

                           —

                           Articolul 17 din Proiectul de acord Australia-Suedia.

               (d)

               Tarife pentru transportul în cadrul Comunității Europene:

                           —

                           Articolul 9 din Acordul Australia-Austria;

                           —

                           Articolul 13 din Proiectul de acord Australia-Danemarca;

                           —

                           Articolul 14 din proiectul de acord Australia-Finlanda;

                           —

                           Articolul 10 din Acordul Australia-Franța;

                           —

                           Anexa E la Memorandumul de înțelegere între autoritățile aeronautice ale Guvernului Australiei și Guvernul Republicii Federale Germania, semnat la Canberra la 12 iunie 1998, coroborată cu schimbul de scrisori din 17 septembrie 1998 și, respectiv, 5 noiembrie 1998, astfel cum se aplică, în mod provizoriu, în cadrul Acordului Australia-Germania;

                           —

                           Articolul 9 din Acordul Australia-Grecia;

                           —

                           Articolul 14 din Proiectul de acord Australia-Grecia;

                           —

                           Articolul 9 din Acordul Australia-Irlanda;

                           —

                           Articolul 9 din Acordul Australia-Italia;

                           —

                           Articolul 11 din Proiectul de acord Australia-Luxemburg;

                           —

                           Articolul 14 din Acordul Australia-Malta;

                           —

                           Secțiunea IV din Anexa la Acordul Australia-Țările de Jos;

                           —

                           Articolul 10 din Acordul Australia-Polonia;

                           —

                           Articolul 13 din Proiectul de acord Australia-Suedia;

                           —

                           Articolul 7 din Acordul Australia-Regatul Unit.

      (1)  Articolul 2 alineatul (2) din prezentul acord nu se aplică acestor dispoziții.
   ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European);

               (b)

               Principatul Liechtenstein (în cadrul Acordului privind Spațiul Economic European);

               (c)

               Regatul Norvegiei (în cadrul Acordului privind Spațiul Economic European);

               (d)

               Confederația Elvețiană (în cadrul Acordului între Comunitatea Europeană și Confederația elvețiană privind transportul aerian).